Държавен вестник, бр. 10, 2011 г., стр. 23

БРОЙ  10	
Д Ъ Р Ж А В Е Н  В Е С Т Н И К 	
СТР.  23  
деца“ към Националния съвет за закрила на 
детето с приемането на „Националния план за 
превенция на насилието 2010 – 2013“.
III.2. МАКРОИКОНОМИЧЕСКА СТАТИС­
ТИКА
Годишни и тримесечни икономически сметки
През 2010 г. бе реализирана планирана­
та ревизия на данните за БВП за периода 
1995 – 2008 година. Приключилата ревизия 
включва следните елементи:
• Допълнителни оценки на неформалната 
(ненаблюдаваната) икономика (скрити обо­
роти, бакшиши и куфарна търговия), които 
се основават на методология, разработена в 
рамките на туининг проект „Устойчиво разви­
тие на Националната статистическа система“ 
в партньорство с Федералната статистическа 
служба на Германия (DESTATIS) за периода 
1995 – 2010 г.
• Разпределение на косвено измерените 
услуги на финансовите посредници (FISIM) 
по потребители в съответствие с Регла­
мент (ЕО) № 448/98 на Съвета и Регламент 
(ЕО) № 1889/2002 на Комисията за периода 
1995 – 2001 г. Косвено измерените услуги на 
финансовите посредници отразяват финансовите 
операции, осъществявани между институци­
оналните сектори (нефинансови предприятия, 
държавно управление, домакинства, нетърговски 
организации, обслужващи домакинствата) и 
търговските банки (резидентни и нерезидент­
ни). До приключването на ревизията данните 
за БВП отчитаха разпределението на косвено 
измерените услуги на финансовите посредници, 
разпределени по сектори потребители само за 
периода от 2002 г. насам. С цел съпоставимост 
на данните за целия динамичен ред беше въ­
веден методът за измерване на показателя и 
за периода 1995 – 2001 г.
• Въвеждане на метода на модифицирана 
касова основа при отчитане на данъците и 
социалните осигуровки в съответствие с Ре­
гламент (ЕО) № 2516/2000 на Европейския 
парламент и на Съвета за данъците и соци­
алните осигуровки за периода 1995 – 2010 г. 
Чрез този метод въз основа на данните за 
касовите постъпления по видове данъци се 
правят оценки каква част от начислените за 
даден период данъци и осигуровки са изплатени 
към момента на отчитане. По този начин се 
осигурява по-подробна и точна информация 
за съответствието между момента на осъ­
ществяване на транзакциите в икономиката, 
представляващи основание за начисляването 
на данъците и момента на постъпленията от 
съответните данъци в държавния бюджет. Ре­
визираните данни за БВП включват както 
данни в номинално изражение, така и преиз­
числение на данните по съпоставими цени. До 
приключване на ревизията НСИ предоставяше 
данните за БВП, преизчислени по цени на 
2001 г. Съгласно програмата на Евростат за 
предоставяне на данни всички страни трябва 
да предоставят данни за БВП, преизчислени 
по цени на 2000 г. С приключилата ревизия и 
внедряването на показателя „Косвено измерени 
услуги на финансовите посредници, разпределе­
ни по потребители сектори“ за целия времеви 
ред от 1995 г. досега НСИ предоставя данни, 
преизчислени по цени на 2000 г.
С извършената ревизия на БВП и предос­
тавянето на напълно съпоставими годишни и 
тримесечни данни за периода 1995 – 2010 г. 
макроикономистите ще могат да анализират 
динамиката на БВП на целия 15-годишен период 
и да съставят макроикономически прогнози. В 
момента е в процес на цялостна методологическа 
ревизия Европейската система на национални 
сметки (ЕСС ’95), чийто срок за прилагане в 
страните членки е 2014 г.
През 2010 г. продължи работата по проучване 
на методологията и наличната статистическа и 
административна информация за разработването 
на регионални сметки в областта на домакин­
ствата – първично и вторично разпределение на 
доходите на домакинствата. НСИ взе активно 
участие в процеса на ревизиране на ЕСС ’95 и в 
съвместни проекти с Евростат и страни от ЕС, 
като по този начин се насочи към осигуряване 
на максимално методологическо съответствие 
на показателите на национални сметки между 
страните членки. 
През 2010 г. бяха съкратени сроковете за 
разработването и предоставянето на експресните 
оценки за БВП от 45 на 42 – 43 дни. За първи 
път се публикуваха сезонно изгладени триме­
сечни данни за БВП – общо и по компоненти 
за периода 1997 – 2010 г. 
През 2010 г. продължи работата по разработ­
ването и усъвършенстването на националните 
финансови сметки. От НСИ бяха подготвени 
баланси за финансовите активи и пасиви, сметки 
за потоците, преоценки и други изменения в 
обема на активите и пасивите за 2008 г., ин­
тегрирани в цялостна система за наличностите 
и потоците в съответствие с методологически­
те изисквания на ЕСС ’95. В изпълнение на 
Регламент (ЕО) № 295/2009 г. на Комисията 
през 2009 г. се разшири наборът от показатели 
за застрахователите, доброволните пенсионни 
фондове и кредитните институции в рамките 
на структурната бизнес статистика. 
Държавна финансова статистика
Усилията в областта на държавната финан­
сова статистика бяха насочени към по-нататъш­
ното методологическо развитие и подобряване 
на качеството на данните и внедряване на 
ревизираните данни за данъците и социалните 
осигуровки. Бяха разработени и предоставени 
Нотификационните таблици за дълга и дефи­
цита на сектор „Държавно управление“ за 2009